**Օլիվիա Ջորդան Թոմաս** (անգլ.՝ Olivia Jordan Thomas, սեպտեմբերի 28, 1988(1988-09-28), Թալսա), ամերիկացի ֆոտոմոդել և դերասանուհի։ «Միսս ԱՄՆ 2015» գեղեցկության մրցույթի հաղթող։ «Միսս Տիեզերք 2015» մրցույթի մասնակից։ «Միսս Աշխարհ 2013» մրցույթում ներկայացրել է նաև ԱՄՆ-ը։

Կենսագրություն
--------------

Օլիվիա Թոմասը ծնվել և մեծացել է Օկլահոմա նահանգի Թալսա քաղաքում։ Նրա ծնողները՝ Բոբ և Ջիլ Թոմասներն են, հայրը ուսանողական տարիներին Թալսայի համալսարանի ֆուտբոլային թիմի խաղացող էր։ Օլիվիան սովորել է Թալսի եպիսկոպոս Քելիի ավագ դպրոցում, որտեղ եղել է աշակերտական խորհրդի անդամ, թենիսի թիմի անդամ և չիրլիդերների թիմի ավագը։ Դպրոցն ավարտելուց հետո ընդունվել Է Բոստոնի համալսարան։

Համալսարանում ուսանելու ժամանակ նա աշխատել է որպես ֆիթնես-հրահանգիչ և անձնական մարզիչ, այդ ժամանակ էլ հայտնվել է «Գիրուկը ռինգում» և «Թեդ» ֆիլմերի նկարահանումների ժամանակ, որտեղ նկարահանվել է էպիզոդիկ դերերում։ 2011 թվականի մայիսին նա ավարտել է համալսարանը բժշկական գիտությունների բակալավրի աստիճանով, այնուհետև տեղափոխվել Լոս Անջելես՝ մոդել և դերասանուհի դառնալու նպատակով։

Երբ Օլիվիան փորձում էր դառնալ կինոդերասանների գիլդիայի անդամ, նա իմացավ, որ ոմն Օլիվիա Թոմաս արդեն գրանցված է այնտեղ, այդ պատճառով սկսեց օգտագործել միջին անունը ազգանվան փոխարեն և հայտնի դարձավ որպես Օլիվիա Ջորդան։

2013 թվականին Ջորդանը մասնակցել է «Միսս Կալիֆորնիա ԱՄՆ» գեղեցկության մրցույթին, որտեղ զբաղեցրել է երկրորդ տեղը։ Նույն թվականին նա ԱՄՆ-ին ներկայացրել է «Միսս Աշխարհ» մրցույթում, որտեղ ընդգրկվել է առաջին քսանյակում։ 2015 թվականին Ջորդանը հաղթել է «Միսս Օկլահոմա» մրցույթում և նույն թվականին հաղթել «Միսս ԱՄՆ» մրցույթում, որը տեղի է ունեցել Բաթոն Ռուժում։

Ջորդանը նկարահանվել է Cosmopolitan, Shape ամսագրերի և Ճապոնական Vogue տարբերակի համար։ 2015 թվականին նա մասնակցել է նորաձևության ցուցադրությանը։ Շերի Հիլը Նյու Յորքի նորաձևության շաբաթվա շրջանակներում։

Օլիվիան Children of the Night կազմակերպության ակտիվ անդամ է, որը պայքարում է մանկական մարմնավաճառության դեմ ԱՄՆ-ում, և Alzheimer's Association-ը, որի համար նա 2015 թվականին օգնել է 1,3 միլիոն դոլար հավաքել։

Ջորդանը նաև փոքր դերեր է կատարել «Ջոբս։ Գայթակղության կայսրություն», «Ժամանակի մեքենա ջակուզիում 2» ֆիլմերում և «Առաջին աստիճանի սպանություն» սերիալում։

Ֆիլմագրություն
--------------

| Տարի |  | Հայերեն անվանում | Բնօրինակ անվանում | Դեր
 |
| --- | --- | --- | --- | --- |
| 2012 | ֆ | Թեդ (ֆիլմ) | *Ted* | երեկույթի աղջիկը |
| 2012 | ֆ | Գիրուկը ռինգում | *Here Comes the Boom* | աղջիկը ռինգում |
| 2013 | ֆ | Ջոբս։ Գայթակղության կայսրություն | *Jobs* | աղջիկը ննջասենյակում |
| 2014 | ս | Առաջին կարգի սպանություն | *Murder in the First* | Ջեսսիկա (2 էպիզոդ) |
| 2014 | ֆ | 10,0 մեծ | *10.0 Earthquake* | ֆելիսիա |
| 2015 | ֆ | Ժամանակի մեքենա ջակուզիում 2 | *Hot Tub Time Machine 2* | հարսի ընկերուհի |

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Internet Movie Database — 1990.
2. 1 2  Freebase տվյալների վերբեռնում — Google.
3. 1 2 3  Weigle, Lauren. (2015 թ․ հուլիսի 12). «Miss USA 2015 Olivia Jordan: 5 Fast Facts You Need to Know» (անգլերեն). Heavy. Վերցված է 2016 թ․ սեպտեմբերի 26-ին.
4. ↑  Tramel, Jimmie. (2015 թ․ հուլիսի 14). «Pop culture: Tulsans know Miss USA by another name» (անգլերեն). Tulsa World. Վերցված է 2016 թ․ սեպտեմբերի 26-ին.
5. 1 2  Eidell, Lynsey. (2015 թ․ հուլիսի 13). «Everything You Need to Know About Miss USA 2015, Miss Oklahoma Olivia Jordan» (անգլերեն). Glamour. Վերցված է 2016 թ․ սեպտեմբերի 26-ին.
6. ↑  Plucinska, Joanna. (2015 թ․ հուլիսի 12). «Miss Oklahoma Olivia Jordan Is the Winner of the Miss USA Pageant 2015» (անգլերեն). Time. Վերցված է 2016 թ․ սեպտեմբերի 26-ին.

Արտաքին հղումներ
----------------

* Օլիվիա Ջորդան Internet Movie Database կայքում

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AlloCiné · ČSFD · Internet Movie Database |

 |